Man vermoor glo vrou, seunŉ 61-jarige man is in hegtenis geneem nadat hy glo Sondagaand sy 60-jarige vrou en 42-jarige seun doodgeskiet het na ŉ beweerde rusie by hul huis in Dorandia, Pretoria-Noord. ŉ Polisiewoordvoerder, kol. Katlego Mogale, het aan Maroela Media gesê die voorval het omstreeks 23:00 Sondagaand plaasgevind. Mogale sê die man het glo in ŉ rusie betrokke geraak met sy vrou en seun voor hy hulle doodgeskiet het. Die vrou en seun is op die toneel dood. Die man is in hegtenis geneem en sal na verwagting Dinsdag of Woensdag in die Pretoria-Noord landdroshof verskyn. Hy staan tereg op twee aanklagte van moord.